
2

ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO PROJEKTO
„DĖL ŠILUTĖS RAJONO SAVIVALDYBĖS TURTO PERDAVIMO PAGAL PANAUDOS SUTARTĮ ASOCIACIJAI ŠILUTĖS RAJONO NEĮGALIŲJŲ DRAUGIJAI“

2026 m. liepos 22 d.
Šilutė

	1. Parengto projekto tikslai ir uždaviniai.

	Perduoti pagal panaudos sutartį neatlygintinai valdyti ir naudotis penkerių metų laikotarpiui asociacijai Šilutės rajono neįgaliųjų draugijai, juridinio asmens kodas 193084869, įstatuose numatytai veiklai vykdyti Savivaldybei nuosavybės teise priklausančio Šilutėje, Tulpių g. 10,  esančio pastato 136,92 kv. m ploto patalpas (unikalus numeris 8893-4001-3053, bendras plotas 1183,26 kv. m, perduodamų patalpų pažymėjimas plane: 1-5(12,86 kv. m), 1/2 patalpos 1-29(1/2 iš 11,74 kv. m), 1-30 (17,81 kv. m), 1-31 (73,17 kv. m), 1-33 (19,84 kv. m), su bendro naudojimo patalpomis, kurių pažymėjimai plane: 1-1, 1-2, perduodamas plotas 7,37 kv. m).

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra: sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, savivaldybės turtas perduodamas savivaldybės tarybos nustatyta tvarka asociacijoms, (tik šio įstatymo 14 straipsnio 2 dalyje nustatytiems veiklos tikslams);
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 3 ir 4  punktais, savivaldybių turtas panaudos pagrindais laikinai neatlygintinai valdyti ir naudotis juo gali būti perduodamas asociacijoms, kurių pagrindinis veiklos tikslas yra bent vienas iš šių tikslų: 3) užtikrinti asmenų su negalia ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų įstaigos, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją; 4) teikti pagalbą ir (arba) socialines paslaugas asmenims, dėl amžiaus, negalios ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį; Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Savivaldybės taryba priima sprendimus dėl  savivaldybės turto perdavimo pagal panaudos sutartis.

	3. Kokių pozityvių rezultatų laukiama.

	Asociacijai Šilutės rajono neįgaliųjų draugijai bus perduotas savivaldybei nuosavybės teise priklausantis nekilnojamasis turtas reikalingas įstatuose numatytai veiklai vykdyti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Galiojančių aktų nereikės pakeisti ar panaikinti; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Asociacijai Šilutės rajono neįgaliųjų draugijai pagal 2021-08-03 panaudos sutartį Nr. R5-(4.1.5.)-465 yra perduotos Tarybos sprendimo nurodytos Šilutėje, Tulpių g. 10, esančio pastato patalpos, panaudos sutartis baigiasi 2026-08-03. Šilutės rajono neįgaliųjų draugija pateikė savivaldybei  2026-07-21 raštą Nr. 38 „Dėl savivaldybės turto perdavimo pagal panaudos sutartį“, kuriame prašo atnaujinti patalpų panaudos sutartį.
Asociacijos Šilutės rajono neįgaliųjų draugijos pagrindinės veiklos sritys: atstovauti ir ginti draugijos narių teises, laisves ir orumą, realizuoti jų socialinius, kultūrinius ir kitus poreikius ir teisėtus interesus; kurti ir įgyvendinti neįgaliųjų asmenų medicininę, profesinę reabilitaciją, socialinę integraciją, kitas programas, atsižvelgiant į draugijos narių poreikius, interesus, galimybes; siekti, kad būtų įgyvendinamos tarptautiniuose teisės aktuose ir Lietuvos Respublikos įstatymuose įtvirtintos nuostatos dėl neįgaliųjų diskriminavimo, išnaudojimo, socialinės atskirties panaikinimo, lygių teisių į mokslą, darbą, socialinę apsaugą bei visapusę integraciją į visuomenės gyvenimą užtikrinimo; ugdyti bendruomenės narių pasitikėjimą savimi ir savarankiškumą; sudaryti galimybes draugijos nariams siekti norimo išsilavinimo; kaupti, sisteminti ir tiekti informaciją bei konsultacijas neįgaliesiems rūpimais klausimais; vykdyti neįgaliųjų užimtumą ir profesinį mokymą; sudaryti galimybę draugijos nariams dalyvauti visuomeninėje – kultūrinėje veikloje.

	8. Projekto autorius ar autorių grupė.

	 Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Asociacijai Šilutės rajono neįgaliųjų draugijai, juridinio asmens kodas 193084869, Šilutėje, Tulpių g. 10.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė             				                             Daiva Thumat

